खैर, में कपड़े फसाए दे उ’आं गै मुटमरजी कन्ने त्यार होई गेआ—जियां निक्के हुंदे सकूल जंदा हा। बाबू जी फ्रंट सीटै उप्पर त्यार-बर-त्यर वैठे दे हे। हत्थै च ‘मोटर-गाईड’ फड़ी दी ही। में जाइयै पिछली सीटै उप्पर बेही गेआ। अगली सीटै उप्पर उ’नें ‘गाइड’ खोलिये रक्खी दी ही। बाबू जी ने कार स्टार्ट करने कोला पैह्‌ले अपने दमैं कन्न छूह्‌ते फ्ही अक्खीं बन्द करियै किश सिमरेआ। जैल्लै कार स्टार्ट करन लगे तां ओह् ‘ऊं-ऊं करियै फ्ही बन्द होई जा। जियां उस शिकल दपैह्‌री बाह्‌र जाने पर अपना रोह् दस्सै दी होऐ ! बावू जी ने गाइड खोलियै दो-चार मिंट किस बाचेआ पर ओह् फ्ही बी रुस्सी दी गै रेही। उनें बोझे चा डायरी कड्ढियै किश ‘नोट’ पढ़े ते कारै दा सत्याग्रैह् त्रुट्‌टा। बाबू जी दे मुंहैं उप्पर इक सन्दोख प्रगट होआ। कारै दी चल इन्नी गै तेज ही, जिन्नी इक नमीं लाड़ी दी सौह्‌रे घर पैह्‌ले पुज्ज प्रवेश करदे होंदी ऐ।’